Thomas Wyatt
Thomas Wyatt var en engelsk digter. Sammen med Henry Surrey indførte Wyatt sonetten i England, dels ved at oversætte Petrarcas sonetter fra italiensk, dels ved selv at skrive nye sonetter. Et udvalg af Wyatt og Surreys meget populære sonetter blev udgivet i antologien Tottel's Miscellany i 1557.
Wyatts liv som diplomat og elsker for Henry VIII's senere hustru Anne Boleyn gør ham til en farverig skæbne i den engelske renæssance. Rejserne i diplomatiets tjeneste bragte ham til bl.a. Spanien, Frankrig og Italien, og han er tydeligvis inspireret af disse landes digterkultur.
Wyatts øvrige produktion tæller epigrammer, salmer og satiriske vers, men det er med sonetterne, at han opnår største indflydelse, ikke mindst på Shakespeare, hvis sonetsamling udgivet 1609 er et højdepunkt i den engelske sonet-tradition.